**Projektas**

**LAZDIJŲ RAJONO SAVIVALDYBĖS TARYBA**

# SPRENDIMAS

### DĖL LAZDIJŲ RAJONO SAVIVALDYBĖS KONTROLĖS IR AUDITO

###  TARNYBOS 2020 METŲ VEIKLOS ATASKAITOS

2021 m. kovo 10 d. Nr. 34-683

Lazdijai

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 8 ir 19 punktais bei Lazdijų rajono savivaldybės tarybos veiklos reglamento, patvirtinto Lazdijų rajono savivaldybės tarybos 2020 m. birželio 19 d. sprendimu Nr. 5TS-412 „Dėl Lazdijų rajono savivaldybės tarybos veiklos reglamento tvirtinimo“, 226.2 papunkčiu ir 231 punktu, Lazdijų rajono savivaldybės taryba n u s p r e n d ž i a:

 1. Pritarti Lazdijų rajono savivaldybės kontrolės ir audito tarnybos 2020 metų veiklos ataskaitai (pridedama).

 2. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Danguolė Barauskienė, tel. 8 612 41 521

**LAZDIJŲ RAJONO SAVIVALDYBĖS TARYBOS SPRENDIMO „DĖL LAZDIJŲ RAJONO SAVIVALDYBĖS KONTROLĖS IR AUDITO TARNYBOS 2019 METŲ VEIKLOS ATASKAITOS” PROJEKTO**

 **AIŠKINAMASIS RAŠTAS**

 2021 m. kovo d.

 Lazdijai

 Sprendimo projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 8 punktu, kuris numato, kad išimtinė savivaldybės tarybos kompetencija yra Savivaldybės kontrolės ir audito tarnybos metinės ataskaitos svarstymas ir sprendimo dėl jos priėmimas, Lietuvos Respublikos vietos savivaldos įstatymo 16 straipsnio 2 dalies 19 punktu, kuris numato, kad „mero, savivaldybės administracijos direktoriaus, savivaldybės kontrolės ir audito tarnybos, biudžetinių ir viešųjų įstaigų (kurių savininkė yra savivaldybė), savivaldybės valdomų įmonių ir organizacijų metinių veiklos ataskaitų ir atsakymų į savivaldybės tarybos narių paklausimus išklausymas reglamento nustatyta tvarka, sprendimų dėl šių ataskaitų ir atsakymų priėmimas“ yra išimtinė savivaldybės tarybos kompetencija. Šio įstatymo 27 straipsnio 9 dalies 15 punktas numato, kad Savivaldybės kontrolierius, rajono savivaldybės tarybos reglamente nustatyta tvarka ir terminais, teikia savivaldybės kontrolės ir audito tarnybos veiklos ataskaitą. Savivaldybės kontrolės ir audito tarnyba veiklos ataskaitą arba jos santrauką paskelbia vietinėje spaudoje, savivaldybės interneto tinklalapyje, per kitas visuomenės informavimo priemones.

 Lazdijų rajono savivaldybės tarybos veiklos reglamento 226.2 papunktyje numatyta, kad savivaldybės kontrolierius kiekvienais metais iki gegužės 1 d. teikia savivaldybės tarybai Savivaldybės kontrolės ir audito tarnybos veiklos ataskaitą. Lazdijų rajono savivaldybės kontrolės ir audito tarnybos 2021 m. veiklos plane numatyta, kad Lazdijų rajono savivaldybės kontrolės ir audito tarnybos 2020 m. veiklos ataskaita teikiama tarybai Lazdijų rajono savivaldybės tarybos veiklos reglamento nustatyta tvarka ir terminais.

 Ataskaitoje apžvelgta Lazdijų rajono savivaldybės kontrolės ir audito tarnybos 2020 metų veikla, atlikti finansiniai ir veiklos auditai, patikrinimai, pateiktos išvados ir rekomendacijos.

**Parengto sprendimo projekto tikslai ir uždaviniai**. Tikslas – susipažinti ir pritarti Lazdijų rajono savivaldybės kontrolės ir audito tarnybos 2020 m. veiklos ataskaitai. Uždavinys – įgyvendinti teisės aktus.

**Kokių rezultatų laukiama.** Bus įgyvendinti aukščiau paminėti teisės aktai, Lazdijų rajono savivaldybės tarybos nariai susipažins su Lazdijų savivaldybės kontrolės ir audito tarnybos 2020 m. veiklos ataskaita.

**Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.** Neigiamų pasekmių nenumatoma.

**Kaip šiuo metu yra sureguliuoti projekte aptarti klausimai bei kokie šios srities teisės aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą.**

Lazdijų rajono savivaldybės tarybos veiklos reglamento, patvirtinto Lazdijų rajono savivaldybės tarybos 2020 m. birželio 19 d. sprendimu Nr. 5TS-412 „Dėl Lazdijų rajono savivaldybės tarybos veiklos reglamento tvirtinimo“, 231 punkte nurodoma, kad taryba pritaria veiklos ataskaitai, priimdama sprendimą. Priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

**Projekto rengimo metu gauti specialistų vertinimai ir išvados.** Nėra.

Sprendimo projektą parengė Lazdijų rajono savivaldybės administracijos Komunikacijos ir dokumentų skyriaus vyr. specialistė Danguolė Barauskienė.